Klaus Backberg

Klaus Alva Backberg (14. lokakuuta 1933 Helsinki – 30. marraskuuta 2015) oli suomalainen kuvataiteilija ja Lapin erakko.Klaus Backberg - Curriculum Vitae, galleriat.net Karrasnotes 1.6.2022 : Ostaisitko tältä mieheltä 60-lukulaisen monumentaalikeskustan Ouluun

Klaus Backbergin vanhemmat olivat insinööri Boris Backberg (1895–1970) ja balettien pukusuunnittelija Regina Backberg o.s. Piirainen (1898–1979). Jatkosodan aikana Klaus ja hänen veljensä Erno olivat sotalapsina Ruotsissa. Klaus Backberg pääsi ylioppilaaksi 1952 Helsingin lyseosta ja suoritti arkkitehtuuri- ja maalaustaideopintoja Teknillisessä korkeakoulussa. Maalaustaiteessa hänen pääopettajanaan oli professori Sven Grönvall ja hänen taiteilijaystäväpiirinsä kuului muun muassa Jaakko Sievänen. Backberg teki lisäksi opintomatkoja Länsi-Euroopan maiden taidekeskuksiin. Hän osallistui vuonna 1963 Oulun torinrannan suunnittelukilpailuun.Nelly Laitinen 19.9.2016 : Konstnärer i arkivet, Svenska litteratursällskapet i Finland 

Backberg piti 14 omaa näyttelyä Helsingissä Bulevardin Taidesalongissa vuosina 1979–2008. Hän osallistui pohjoismaiseen 3-vuotis-akvarellinäyttelyyn vuonna 2001. Backbergin teoksia on muun muassa Amos Andersonin, Helsingin kaupungin ja Aineen taidemuseon kokoelmissa.

Backberg asui pitkiä aikoja erakkona Kultakurun kämpässä Korsatunturin lähellä Enontekiön ja Inarin kuntien rajalla. Hän liikkui Lapissa jo 1950-luvulla ja vakinaisemmin hän vietti aikaansa siellä 1970-luvulta lähtien. Backberg asui Kultakurun kämpällä vielä kesällä 2015. Viimeiset 10 vuotta hän oli viettänyt keskitalvet Helsingissä.Patikka.net tupaluettelot : Pulju : Kultakuru

 Lähteet 

 Kirjallisuutta 
 Milla Peltonen : Erakot: omintakeisten suomalaisten elämäntarinoita.  Into, Helsinki 2020 

Luokka:Suomalaiset taidemaalarit
Luokka:Suomalaiset erakot
Luokka:Vuonna 1933 syntyneet
Luokka:Vuonna 2015 kuolleet